[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 17.12.2007

COM(2007) 818 окончателен

Предложение за

РЕГЛАМЕНТ НА СЪВЕТА

за изменение на Регламент (ЕО) № 1371/2005 за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия

(представен o от Комисията)

ОБЯСНИТЕЛЕН МЕМОРАНДУМ

Контекст на предложението |

Основания и цели на предложението Настоящото предложение засяга прилагането на Регламент (ЕО) № 384/96 на Съвета от 22 декември 1995 г. относно защитата срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. („основният регламент”) относно вноса на плосковалцувани продукти със зърнесто ориентирани структури от силициеви електротехнически (магнитни) стомани с произход от Съединените американски щати и Русия. |

Общ контекст Настоящото предложение е направено в контекста на прилагането на основния регламент и е резултат от разследване, проведено в съответствие със съществените и процедурните изисквания, посочени в основния регламент. |

Съществуващи разпоредби в областта на предложението С Регламент (ЕО) № 1371/2005[1] Съветът наложи окончателно антидъмпингово мито върху вноса на плосковалцувани продукти от силициеви електротехнически (магнитни) стомани („GOES“) с произход от Съединените американски щати („САЩ“) и Русия („окончателният регламент“). С Решение 2005/622/ЕО[2] Комисията прие ценови гаранции, предложени от двама сътрудничещи производители-износители, на които е било наложено специфично за дружеството мито от съответно 31,5 % (AK STEEL CORPORATION, САЩ) и 11,5 % (NOVOLIPETSK IRON AND STEEL CORPORATION (NLMK), Русия). Националната скала на антидъмпинговите мита, приложима за всички останали дружества, с изключение на VIZ STAL, Русия, подлежащи на мито от 0 %, е 37,8 % за САЩ и 11,5 % за Русия. |

Съвместимост с други политики и цели на Съюза Не се прилага. |

Консултация със заинтересованите страни и оценка на въздействието |

Консултация със заинтересованите страни |

Заинтересованите страни, засегнати от производството, вече имаха възможността да защитят интересите си по време на разследването в съответствие с разпоредбите на основния регламент. |

Събиране и използване на експертни становища |

Не бяха необходими външни експертни становища. |

Оценка на въздействието Настоящото предложение е резултат от прилагането на основния регламент. Основният регламент не предвижда извършването на обща оценка на въздействието, но съдържа изчерпателен списък на условията, които трябва да бъдат оценени. |

Правни елементи на предложението |

Обобщение на предлаганите мерки През октомври 2006 г. Комисията започна междинно преразглеждане на обхвата на продукта по отношение на вноса на GOES с произход от Съединените американски щати и Русия. Приложеното предложение за регламент на Съвета съдържа заключенията по отношение на възможното изключване на част от дефиницията на първоначалния продукт от мерките, които бяха наложени през август 2005 г. Като се има предвид констатацията от разследването, че тънките GOES с максимална дебелина от 0,16 mm не се произвеждат в Общността, че имат различни физически и технически характеристики и са предназначени за различни крайни употреби, и че не съществува взаимозаменяемост между тънките GOES и нормалните GOES, се предлага обхватът на мерките да се ограничи до GOES, чиято дебелина е по-голяма от 0,16 mm. Предлага се Съветът да приеме приложеното предложение за регламент с оглед на публикуването му в Официален вестник на Европейския съюз най-късно до 20 януари 2008 г. |

Правно основание Регламент (ЕО) № 384/96 на Съвета от 22 декември 1995 г. относно защитата срещу дъмпингов внос на стоки от страни, които не са членки на Европейската общност, последно изменен с Регламент (ЕО) № 2117/2005 на Съвета от 21 декември 2005 г. |

Принцип на субсидиарност Предложението попада в обхвата на изключителната компетентност на Общността. Следователно принципът на субсидиарност не се прилага. |

Принцип на пропорционалност Настоящото предложение е в съответствие с принципа на пропорционалност поради следните причини. |

Формата на действието е описана в горепосочения основен регламент и не оставя възможност за решение на национално равнище. |

Не е необходимо да се посочва как финансовата и административната тежест върху Общността, националните правителства, регионалните и местните власти, икономическите оператори и гражданите, е сведена до минимум и е пропорционална на целта на предложението. |

Избор на инструменти |

Предлагани инструменти: регламент. |

Други средства не биха били подходящи, тъй като основният регламент не предвижда други средства. |

Отражение върху бюджета |

Предложението не се отразява на разходите, но има финансово отражение върху приходите – ефектът е, както следва: (в милиони евро, до един знак след десетичната запетая) |

Бюджетен ред | Приходи[3] | 12 месечен период, считано от дд/мм/гггг | [2008 година] |

Член 120 | Ефект върху собствените ресурси | 01/01/2008 | 0,2 million EUR |

подробности в евро

Състояние след дейността |

2005 | 2006 | 2007 | [n+4] | [n+5] |

Член 120 | 32.662 | 97.987 | 97.987 |

Предложение за

РЕГЛАМЕНТ НА СЪВЕТА

за изменение на Регламент (ЕО) № 1371/2005 за налагане на окончателно антидъмпингово мито върху вноса на плосковалцувани продукти от силициеви електротехнически (магнитни) стомани с произход от Съединените американски щати и Русия

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност,

като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност[4] („основният регламент“), и по-специално член 11, параграф 3 от него,

като взе предвид предложението, внесено от Комисията след консултации с Консултативния комитет,

като има предвид, че:

А. МЕРКИ В СИЛА

(1) С Регламент (ЕО) № 1371/2005[5] Съветът наложи окончателно антидъмпингово мито върху вноса на плосковалцувани продукти от силициеви електротехнически (магнитни) стомани („GOES“) с произход от Съединените американски щати („САЩ“) и Русия („окончателният регламент“).

(2) С Решение 2005/622/ЕО[6] Комисията прие ценови гаранции, предложени от двама сътрудничещи производители-износители, на които е било наложено специфично за дружеството мито съответно от 31,5 % (AK Steel Corporation, САЩ) и 11,5% (Novolipetsk Iron and Steel Corporation (NLMK), Русия). Националната скала на антидъмпинговите мита, приложима за всички останали дружества, с изключение на Viz Stal, Русия, подлежащи на мито от 0%, е 37,8 % за САЩ и 11,5% за Русия.

Б. НАСТОЯЩО РАЗСЛЕДВАНЕ

(3) Информацията, с която Комисията разполага, показва че някои плосковалцувани продукти от силициеви електротехнически (магнитни) стомани със зърнесто ориентирани структури ("GOES"), които по принцип са с дебелина до 0,1 mm и поради, inter alia , тяхната висока електромагнитна ефективност, ниско тегло и ниско топлоотделяне, свързани с тяхната употреба притежават свойства, неприсъщи на другите видове GOES. В резултат на тези характеристики, употребата на тези продукти също се счита за различна и се среща предимно в самолетната и медицинско-инженерната индустрии. Следователно, бе счетено за целесъобразно да се преразгледа случаят, доколкото е засегнат обхвата на разглеждания продукт.

(4) Като установи, след обсъждане с Консултативния комитет, че съществуват достатъчно доказателства в подкрепа на започването на частично междинно преразглеждане, Комисията чрез известие, публикувано в Официален вестник на Европейския съюз , започна частично междинно преразглеждане в съответствие с член 11, параграф 3 от основния регламент[7]. Разследването беше ограничено до обхвата на дефиницията на продукта - предмет на мерките в сила, за да се оцени нуждата от изменение на обхвата на продукта.

В. ПРОДУКТЪТ, ПОДЛЕЖАЩ НА ПРЕРАЗГЛЕЖДАНЕ

(5) Разглежданият продукт е плосковалцувани продукти от силициеви електротехнически (магнитни) стомани със зърнесто ориентирани структури, понастоящем класифицирани под кодове по КН 7225 11 00 (с ширина 600 mm или повече) и 7226 11 00 (с ширина под 600 mm). Кодовете по КН са посочени само за информация.

(6) GOES се произвеждат от горещо валцувани рулони силициева легирана стомана с различна дебелина, чиято специфична зърнеста структура е равномерно ориентирана, така че да способства за магнитна проводимост с висок коефициент на полезно действие. Ниската ефективност по отношение на тази магнитна проводимост се нарича „загуба в сърцевината“, която служи за основен показател за качеството на продукта.

(7) Пазарът обикновено се разделя на марки стомани с висока проводимост или висока проницаемост, и на обикновени марки стомани. Класовете с висока проницаемост позволяват да се постигнат по-ниски загуби в сърцевината при всякаква дебелина на листа на стоманената ламарина. Тези характеристики се отнасят по-специално до промишлените производители на електрически трансформатори.

Г. РАЗСЛЕДВАНЕ

(8) Комисията информира производителите на GOES от Общността, всички известни вносители и потребители от Общността, както и всички известни производители износители в САЩ и Русия за започването на преразглеждането.

(9) Комисията поиска информация от всички посочени по-горе страни и от тези страни, които се представиха в крайния срок, определен в известието за започване на разследването. Комисията също така даде възможност на заинтересованите страни да представят своето мнение писмено и да поискат изслушване.

(10) Следните дружества сътрудничиха на разследването и предоставиха съответната информация на Комисията:

Производители от Общността:

- ThyssenKrupp Electrical Steel GmbH, Gelsenkirchen, Германия- Orb Electrical Steels Limited - Cogent Power Limited, Newport, Обединеното кралство Производители на GOES от САЩ - AK Steel Corporation, Butler, Пенсилвания- Allegheny Technologies Incorporated, Pittsburgh, Пенсилвания Производители на GOES от Русия - Novolipetsk Iron & Steel Corporation (НЛМК), Липецк- VIZ Stal, Екатеринбург Производители на тънки GOES от САЩ - Arnold Magnetic Technologies, Marengo, Илинойс Вносители на тънки GOES в Общността - Gebruder Waasner GmbH, Forchheim, Германия Потребители на тънки GOES в Общността - Gebruder Waasner GmbH, Forchheim, Германия- Sangl GmbH, Erlangen, Германия- Vacuumschmelze GmbH, Hanau, ГерманияД. РЕЗУЛТАТИ ОТ РАЗСЛЕДВАНЕТО

1. Различна идентификация за производители на „обикновени“ спрямо „тънки“ GOES

(11) Нито един от производителите на GOES, които бяха разследвани в рамките на процедурата, довела до налагането на мерките в сила, не произвежда GOES с дебелината, която е включена в разследването на настоящия обхват на продукта.

(12) Нито ThyssenKrupp Electrical Steel GmbH, нито Orb Electrical Steels Limited (Cogent) произвеждат тънки GOES, като ситуацията е същата при производителите от САЩ, т.е AK Steel Corporation и Allegheny Technologies Incorporated, и при руските производители VIZ Stal и NLMK. Следователно, нито един от тези производители не е имал директен интерес и нито един от тях не е възразил на възможното изключване на тънките GOES от обхвата на мерките.

(13) Производството на тънки GOES изисква процес на повторно валцуване, който се извършва от специализирани компании, от които само две са известни на Комисията, в разглежданите страни: производителят от САЩ Arnold Magnetic Technologies и руският производител Ileko (Asha), от които само първото дружество е сътрудничило. Както е посочено в съображения (10) и (11) по-горе, не известно да има такова производство в Общността.

2. Продуктова диференциация

(14) AK Steel Corporation е произвеждала тънки GOES до 1971 г., от така наречените Т – марки. Процесът на производство започва от напълно завършени марки GOES (както с обикновена, така и с голяма проницаемост), от които е премахнато покритието и листата отново са били валцувани, закалени и покрити. Специфични крайни приложения са намерени в самолетната индустрия, в трансформаторите и в широка гама от електротехнически приложения, при които размерът и тежестта на материала са от решаващо значение. Беше констатирано, че такива тънки GOES не са взаимозаменяеми с другите GOES.

(15) Също така беше проучено дали такива Т- марки се състоят от продукт, който може да бъде разграничен от „обикновените“ GOES на основата на техническите му характеристики. Беше установено, че производственият процес на повторно валцуване (състоящ се от студено механично изтегляне и процес на изправяне), с повторно закаляване и поставяне на покритие, основно променя техническите свойства на продукта - наблюдение, което е придружено от изчезването на гаранцията на първоначалните производители на продукта.

(16) Също така беше установено, че физическата характеристика на дебелината не е ограничена до 0,10 mm, която е максималната дебелина, спомената в известието за започване. Най-често срещаните в търговията дебелини са 0,1016 mm и 0,1524 mm, които в САЩ често се посочват като 4 „mil“ и 6 „mil“. Един „mil“ е равен на една хилядна от един инч или на 0,0254 mm.

(17) Дефиницията на продукта от тънки GOES следователно трябва да посочва като GOES, които са повторно валцувани до максимална дебелина от 0,16 mm, повторно закалени и покрити.

Е. ПРИЛАГАНЕ С ОБРАТНА СИЛА

(18) С оглед на горепосочените констатации, че тънките GOES имат различни основни физически и технически характеристики и крайни употреби от останалите GOES, се счита за целесъобразно да се освободи вноса на GOES с максимална дебелина от 0,16 mm от антидъмпинговите мерки в сила.

(19) Следователно, за стоки, които не са обхванати от член 1, параграф 1 от Регламент (ЕО) № 1371/2005, изменен с настоящият регламент, окончателните антидъмпингови мита, платени или вписани в регистрите съгласно член 1, параграф 1 от Регламент (ЕО) № 1371/2005, в неговата начална версия, следва да бъдат възстановени или опростени.

(20) Възстановяването или опрощаването следва да бъдат поискани от националните митнически органи, в съответствие с приложимото митническо законодателство.

(21) Като се има предвид фактът, че разследването към настоящото преразглеждане е ограничено до изясняването на обхвата на продукта и тъй като не бе предвидено този тип на продукта да бъде обхванат от първоначалните мерки, за да се предотврати всяка вреда за вносителите на продукта, се счита за целесъобразно да се приложат констатациите, от датата на влизане в сила на окончателния регламент. Освен това, по-специално с оглед на относително скорошното влизане в сила на първоначалния регламент и на очаквания ограничен брой от заявления за възстановявания, няма извънредна причина, поради която да не се предостави такова прилагане с обратна сила.

(22) Настоящото преразглеждане не засяга датата, на която Регламент (ЕО) № 1371/2005 изтича съгласно член 11, параграф 2 от основния регламент.

ПРИЕ НАСТОЯЩИЯ РЕГЛАМЕНТ:

Член 1

Член 1, параграф 1 от Регламент (EO) 1371/2005 се заменя със следното:

„С настоящото се налага окончателно антидъмпингово мито върху вноса на плосковалцувани продукти от силициеви електротехнически (магнитни) стомани със зърнесто ориентирани структури с дебелина повече от 0,16 mm, с произход от Съединените американски щати и Русия, попадащи под кодове по КН ех 7225 11 00 (продукти с ширина 600 mm или повече) (код по ТАРИК 7225 11 00 10) и ех 7226 11 00 (продукти с ширина по-малка от 600 mm) (кодове по ТАРИК 7226 11 00 11 и 7226 11 00 91.“

Член 2

Настоящият регламент влиза в сила в деня след публикуването му в Официален вестник на Европейския съюз . Той се прилага от 28 август 2005 г.

Настоящият регламент е задължителен в своята цялост и се прилага пряко във всички държави-членки.

Съставено в Брюксел, XX xxxxxxx 2007 г.

За Съвета

Председател

[1] OВ L 223, 27.8.2005 г., стр. 1.

[2] OВ L 223, 27.8.2005 г., стр. 42.

[3] По отношение на традиционните собствени ресурси (селскостопански мита, налози върху захарта, мита) посочените суми следва да бъдат в нетен размер, т.е. брутните суми, след приспадане на 25 % за разходи по събирането.

[4] OВ L 56, 6.3.1996 г., стр. 1. Регламент, последно изменен с Регламент (ЕО) № 2117/2005 (ОВ L 340, 23.12.2005 г., стр. 17).

[5] OВ L 223, 27.8.2005 г., стр. 1.

[6] OВ L 223, 27.8.2005 г., стр. 42.

[7] ОВ C 254, 20.10.2006 г., стр. 10.